**התקווה 6** היא להקת רגאיי והיפ הופ ישראלית, שהחלה את דרכה בשנת 2003.

חברי הלהקה הם עמרי גליקמן (שירה וגיטרה), שלי גליקמן (שירה וקלידים), עמית שגיא (בס), מיכאל אבגיל (תופים), אילן אדירי (סקסופון) וברק הנר (חצוצרה). שם הלהקה הוא כתובתם של האחים גליקמן, רח' התקווה 6 ברמת השרון. ב-2007 פרצה הלהקה לתודעה הציבורית בזכות הסינגל הראשון שלה "אם אפגוש את אלוהים".

היסטוריה
--------

אלבום הבכורה של הלהקה שנקרא "התקווה 6" יצא לאור בהוצאת התו השמיני באוגוסט 2007, פרט ל"אם אפגוש את אלוהים" בלטו באלבום זה גם השירים "לילה לבן" ו"גאידמק", שנכתב על ארקדי גאידמק.

בשנת 2008 הקליטה הלהקה גרסת כיסוי לשירו של אריק לביא "אני אשיר לך שיר" עבור הפרויקט "עבודה עברית 2". בנוסף, הקליטה הלהקה את שיר הנושא לסדרתו של גורי אלפי, "לצחוק או למות". לאחר מכן, יצאה הלהקה לסיבוב הופעות בארצות הברית.

חודשים אחדים לפני התאבדותו של דודו טופז הוציאו שיר על הפרשה שבה היה מעורב (לפי לחן השיר "Do do do dam dam"), ולאחר שביצעו אותו מספר פעמים בהופעות והוא הצליח מאוד הפסיקה לבצעו. במרץ 2009 יצא אלבומה השני של הלהקה, "אפרוקליפטוס", בהפקתו של אסי איילון ובשיתוף עם Anthony B.

ביוני 2010 הוציאה הלהקה סינגל ראשון לקראת אלבום שלישי בשם "כל יום מחדש". באותו חודש הופיעה הלהקה בפסטיבל למען השלום במחנה ההשמדה אושוויץ, שבקרבת העיר אושוויינצ'ים בפולין. עוד באותה שנה, בעקבות אסון הכרמל, פנתה רשת ג' ללהקה וביקשה ממנה להקליט קאבר לשיר הקשור להר הכרמל. הלהקה בחרה בשיר "ההר הירוק תמיד" יחד עם רוחמה רז, ובהמשך השיר נכנס לאלבומם הרביעי "קול ישראל". בחודש מרץ השתתפה הלהקה בתחרות הקדם אירוויזיון 2011 עם השיר "הכל סבבה".

באוגוסט 2011 הופיעה הלהקה בפסטיבל רגאיי גדול בספרד בשם "Rototom Sunsplash".

בחודש מרץ 2012 הוציאה הלהקה שני סינגלים מתוך אלבומם החדש "קול ישראל" שיצא בקיץ 2012. הראשון "הדור הזה שלנו", והשני "כשהיית" הוא שיר של מאיר אריאל. ביולי הוציאה הלהקה סינגל שלישי מתוך האלבום "קול ישראל" בשם "Jah's Wish". בהמשך הוציאה הלהקה סינגל רביעי, "?Where Do I Belong". בתחילת אוגוסט הוציאה הלהקה את אלבומה הרביעי לחנויות.

לכבוד הפרויקט "עוד מעט נהפוך לשיר" הוציאה הלהקה בשנת 2012 את השיר "במותי" אותו כתב סגן יהודה-לייב (ליאונרד) כהן ללחנו של עמרי גליקמן.

בינואר 2014 הוציאה הלהקה את אלבום האינסטגרם הראשון בעולם שמכיל 8 שירים שכל אחד מהם נמשך כ-15 שניות. בפברואר השיקה הלהקה את "Electronix", סיבוב הופעות אלקטרוני בשיתוף המפיק והיוצר גל גורן, הכולל עיבודים חדשים לשיריה המוכרים. ב-26 ביוני של אותה שנה הוציאה הלהקה את הסינגל הראשון "עוד פעם פעם" מהאלבום החמישי שלה, ב-24 באוגוסט הוציאה את הסינגל השני "הכי ישראלי".

ב-2 במרץ 2015 הוציאו את הסינגל "בעולם שלה" שהגיע למקום העשירי במצעד השבועי של מדיה פורסט. ב־10 בספטמבר של אותה השנה נכנס השיר "הכי ישראלי" לעשרת השירים הראשונים במצעד השנתי של גלגלצ וזכה במקום השביעי.

ב-2016 הוציאה הלהקה ארבעה שירים: "קופנגן", בשיתוף עם אינפקטד מאשרום, "משהו נעים לנשמה" "שים עין עלינו" עם מוש בן ארי ו"חיים בסרט". באותה השנה הם זכו בפעם השנייה ברציפות בתואר אנשי השנה במצעד השנתי של גלגלצ. באותה שנה החלו עמרי ושלי גליקמן להגיש תוכנית שבועית בגלגלצ.

ב-23 בינואר 2017 הוציאה הלהקה סינגל חדש, ובמקביל אליו קליפ, של שיר הנושא של אלבומם האחרון "הכל עוד לפני".

ב-16 בדצמבר 2018 הוציאה הלהקה את השיר "יום יפה?".

ב-12 במאי 2019 הוציאה הלהקה את השיר "העברית החדשה".

בשנת 2019 הופיעו במסגרת פסטיבל "יערות מנשה" לצד אלה רונן, פלורה, מירב הלינגר, אסף אמדורסקי, אביגיל קובארי, גיל בר הדס, יעל קראוס ואחרים.

ב-6 בינואר 2020 הוציאה הלהקה את השיר "חי על הירח". ב-16 באפריל של אותה שנה ביצעה מופע בידוד מיוחד באולפן אתר וואלה! NEWS. ב-6 באוגוסט הוציאה הלהקה את השיר "לחזור הביתה". ב-10 בדצמבר הוציאה הלהקה את אלבומה השביעי, "מפה לשם".

באפריל 2021 הוציאה שיר הצדעה ללוחמי צה"ל בשם "המנון הלוחם" וצילמה לו וידאו קליפ בהשתתפות חיילי בה"ד 1. השיר הגיע למקום ה-60 במצעד ההיטליסט של מאקו. ב-2 באוגוסט של אותה שנה הוציאה הוציאה הלהקה את השיר "פלונטר".

ב-1 במרץ 2022 הוציאה הלהקה את השיר "ילדים של החיים", ביחד עם ואלרי חמאתי. ב-25 באפריל של אותה שנה הוציאה הלהקה את השיר "לא חיים פעמיים".

במרץ 2023 הוציאה הלהקה את השיר "החיים זה עכשיו".

ב-6 ביוני 2023 הוציאה הלהקה את האלבום "שותפים לנצח".

לאחר פרוץ מלחמת חרבות ברזל, הוציאה הלהקה את השיר "השמש תחזור". בקליפ של השיר מופיעה הלהקה עם אוגדה 91.

ב-19 בפברואר 2024 הוציאה הלהקה את השיר "גיבורי על", המספר את הסיפור של עם ישראל, שברגע שנקרא לדגל עוזב את חיי היום יום לטובת הגנה על הבית בתפקיד לו הוכשר במסגרת השירות הצבאי.

דיסקוגרפיה
----------

* התקווה 6 (2007)
* אפרוקליפטוס (2009)
* כל יום מחדש (2010)
* קול ישראל (2012)
* הכי ישראלי (2015)
* הכל עוד לפניי (2017)
* מפה לשם (2020)
* שותפים לנצח (2023)

פרסים ומועמדויות
----------------

| שנה | פרס | קטגוריה | תוצאה |
| --- | --- | --- | --- |
| 2019 | פרסי נבחרי השנה של פרוגי | הרכב השנה במוזיקה | **מועמדות** |
| 2020 | **מועמדות** |
| 2021 | **מועמדות** |
| 2022 | **מועמדות** |

קישורים חיצוניים
----------------

* התקווה 6, במסד הנתונים הקולנועיים IMDb (באנגלית)
* התקווה 6, באתר שירונט
* התקווה 6, באתר אייטונס (באנגלית)
* התקווה 6, באתר MusicBrainz (באנגלית)
* התקווה 6, באתר Discogs (באנגלית)
* התקווה 6, באתר Tab4u
* התקווה 6, באתר סטריאו ומונו
* ערוץ ה-YouTube של התקווה 6
* אור ברנע, שירים של תקווה, באתר ynet, 1 באוקטובר 2009
* התקווה 6: היחידים שעושים את זה ברגאיי, באתר ynet, 21 באפריל 2013
* שלומי בלבול, הכי ישראלים: כך כבשה התקווה 6 את הבמה, באתר ynet, 7 במאי 2015
* ארי פינס, ‏התקווה הלבנה, באתר ‏מאקו‏, 17 ביולי 2015
* אודי מקסימוב, מקור ראשון, עוד לא אבדה תקוותם: התקווה 6 מטפסים גבוה, באתר nrg‏, 18 בספטמבר 2015 סרטונים
* אתר למנויים בלבד יהודה נוריאל, הכי ישראלי, באתר "ידיעות אחרונות", 29 בדצמבר 2016
* רן בוקר, סולן התקווה 6: "ההופעות מול החיילים הכי כיפיות", באתר ynet, 12 ביוני 2019

* אתר למנויים בלבד שירה נאות, "התקווה 6" ציינה 20 שנות פעילות בפנייה אל המכנה המשותף הרחב, באתר הארץ, 19 באוגוסט 2023

הערות שוליים
------------

1. ↑  אודי מקסימוב, עוד לא אבדה תקוותם: התקווה 6 מטפסים גבוה, באתר nrg‏, 18 בספטמבר 2015
2. ↑  עינב שיף‏, התקווה 6 מטפלים בדודו טופז, באתר וואלה!‏, 16 ביוני 2009
3. ↑  אתר למנויים בלבד התקווה 6 מציגים: "פילטרים" - אלבום שירי אינסטגרם, באתר הארץ, 14 בינואר 2014
4. ↑  המצעד השבועי של מדיה פורסט, באתר מדיה פורסט, ‏26 באפריל-2 במאי 2015
5. ↑  פסטיבל יערות מנשה, 2019
6. ↑   המנון הלוחם בביצוע התקווה 6, בערוץ היוטיוב הרשמי שלהם, 2021
7. ↑  היטליסט – מצעד המוזיקה הרשמי של ישראל, באתר מאקו, ‏26 בדצמבר 2023
8. ↑  חוגגים 20 שנות קריירה: התקווה 6 הוציאו שיר חדש - וואלה! תרבות, באתר וואלה!, ‏2023-06-04
9. ↑  בשטח, לצד הלוחמים: התקווה 6 בשיר אופטימי לימים טובים יותר, באתר רשת 13
10. ↑   התקווה 6 - גיבורי על, סרטון בערוץ "התקווה6\ Hatikva6", באתר יוטיוב (אורך: 03:08)
11. ↑  אריאל פייגלין, "ממש כמו גיבורי על": אנשים שעוזבים את הכל בשביל להילחם על הבית, באתר ערוץ 7, 19 בפברואר 2024

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007303499105171
* MusicBrainz: da6ca086-c3e4-48aa-b908-b2577440525a

 |